Doheem (Film)
Doheem ass en Documentaire vum Lëtzebuerger Regisseur Christophe Wagner aus dem Joer 2005.

Ëm wat geet et am Film? 
De Film beschreift d'Liewe vu Kanner a Jugendlechen, déi an engem Foyer d'accueil liewen.

Temoignagë vu Sozialaarbechter a vu Leit, déi als Kanner a sou engem Foyer opgewuess sinn, beliichten aus ënnerschiddleche Perspektiven, wéi des Kanner a jonk Leit versichen, hiert Gefillsliewen an d'Ufuerderunge vun der Gesellschaft ze meeschteren, an och, wat fir eng Roll d'Sozialaarbechter dobäi spillen.

Gielercher 
Beim 2. Lëtzebuerger Filmpräis huet d'Jury dem Regisseur Christophe Wagner eng Mention spéciale ausgeschwat "fir säi Courage, am Film Doheem en aktuellen a ganz delikate Sujet ze traitéieren".

Kuckt och 
 Lëscht vu lëtzebuergesche Filmer

Um Spaweck 
 Doheem op samsa.lu 
 Doheem op filmfund.lu  / 

Filmer 2005
Lëtzebuergesch Documentairen
Lëtzebuergesch Filmer
Filmer vum Christophe Wagner